CELEX: 32021R1961
Language: ro
Date: 2021-08-05 00:00:00
Title: Regulamentul delegat (UE) 2021/1961 al Comisiei din 5 august 2021 de modificare a anexei I la Regulamentul (UE) 2019/631 al Parlamentului European și al Consiliului pentru a se ține seama de evoluția masei autoturismelor noi înmatriculate în 2017, 2018 și 2019 (Text cu relevanță pentru SEE)

12.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 400/14
               
            
         REGULAMENTUL DELEGAT (UE) 2021/1961 AL COMISIEI
         din 5 august 2021
         de modificare a anexei I la Regulamentul (UE) 2019/631 al Parlamentului European și al Consiliului pentru a se ține seama de evoluția masei autoturismelor noi înmatriculate în 2017, 2018 și 2019
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/631 al Parlamentului European și al Consiliului din 17 aprilie 2019 de stabilire a standardelor de performanță privind emisiile de CO2 pentru autoturismele noi și pentru vehiculele utilitare ușoare noi și de abrogare a Regulamentelor (CE) nr. 443/2009 și (UE) nr. 510/2011 (1), în special articolul 14 alineatul (2),
         întrucât:
         
                     (1)
                  
                  
                     Valoarea M0 pentru anii 2022, 2023 și 2024 menționată la articolul 14 alineatul (1) litera (a) ar trebui stabilită pe baza masei medii în stare de funcționare a tuturor autoturismelor noi înmatriculate în Uniune în 2017, 2018 și 2019.
                  
               
                     (2)
                  
                  
                     Pe baza valorilor specificate în Deciziile de punere în aplicare (UE) 2019/582 (2), (UE) 2020/1035 (3) și (UE) 2021/973 (4) ale Comisiei, ponderate în funcție de numărul de înmatriculări noi din fiecare dintre anii respectivi, masa medie în stare de funcționare a autoturismelor noi înmatriculate în anii calendaristici 2017, 2018 și 2019 a fost de 1 398,50 kg.
                  
               
                     (3)
                  
                  
                     Prin urmare, ar trebui ca, pentru anii calendaristici 2022, 2023 și 2024, obiectivele privind emisiile specifice pentru producătorii de autoturisme noi să fie calculate în conformitate cu formula prevăzută în partea A punctul 4 din anexa I la Regulamentul (UE) 2019/631, utilizând ca M0 valoarea de 1 398,50.
                  
               
                     (4)
                  
                  
                     Prin urmare, Regulamentul (UE) 2019/631 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            În partea A punctul 4 din anexa I la Regulamentul (UE) 2019/631, intrarea M0 se înlocuiește cu următorul text:
            
               „M0 este 1 379,88 în 2021 și 1 398,50 în 2022, 2023 și 2024”.
            
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 111, 25.4.2019, p. 13.
         
            (2)  Decizia de punere în aplicare (UE) 2019/582 a Comisiei din 3 aprilie 2019 de confirmare sau de modificare a calculului provizoriu al mediei emisiilor specifice de CO2 și al obiectivelor privind emisiile specifice pentru producătorii de vehicule utilitare ușoare noi, pentru anul calendaristic 2017 și pentru gruparea Volkswagen, inclusiv membrii acesteia, pentru anii calendaristici 2014, 2015 și 2016, în temeiul Regulamentului (UE) nr. 510/2011 al Parlamentului European și al Consiliului (JO L 100, 11.4.2019, p. 47).
         
            (3)  Decizia de punere în aplicare (UE) 2020/1035 a Comisiei din 3 iunie 2020 de confirmare sau de modificare a calculului provizoriu al mediei emisiilor specifice de CO2 și al obiectivelor privind emisiile specifice pentru producătorii de autoturisme și de vehicule utilitare ușoare pentru anul calendaristic 2018, în temeiul Regulamentului (UE) 2019/631 al Parlamentului European și al Consiliului (JO L 227, 16.7.2020, p. 37).
         
            (4)  Decizia de punere în aplicare (UE) 2021/973 a Comisiei din 1 iunie 2021 de confirmare sau de modificare a calculului provizoriu al mediei emisiilor specifice de CO2 și al obiectivelor privind emisiile specifice pentru producătorii de autoturisme și vehicule utilitare ușoare, pentru anul calendaristic 2019, și pentru producătorul de autoturisme Dr. Ing. h.c. F. Porsche AG și pentru gruparea Volkswagen, pentru anii calendaristici 2014-2018, în temeiul Regulamentului (UE) 2019/631 al Parlamentului European și al Consiliului (JO L 215, 17.6.2021, p. 1).